EkBass/fiwiki-20250220-pages-articles huggingface dataset:
Kansainvälinen kristillinen kauppakamari

Kansainvälinen kristillinen kauppakamari (), lyh. ICCC) on kansainvälinen kristillinen työelämän vaikuttajien verkosto. ICCC:llä on toimintaa yli 80 maassa. ICCC tekee työtä työ- ja elinkeinoelämässä olevien ihmisten parissa kristillisten arvojen pohjalta. ICCC järjestää paikallisia ja kansainvälisiä tapahtumia, seminaareja, konferensseja, koulutuksia ja verkostoitumistilaisuuksia. ICCC:n toiminta Suomessa käynnistyi 1990-luvun alussa ja sillä on jäseniä ja toimintaa eri puolilla Suomea. == Lähteet == == Aiheesta muualla == * ICCC:n kansainväliset verkkosivut * ICCC Suomen verkkosivut Luokka:Kansainväliset kristilliset järjestöt Luokka:Yrittäjäjärjestöt
Irlanninmuratti

Irlanninmuratti eli irlanninvarjomuratti (Hedera hibernica) on Länsi- Euroopassa kasvava euroopanmuratin (Hedera helix) lähisukuinen köynnös. Se on luokiteltu aiemmin vaihtoehtoisesti myös laajasti rajatun muratin alalajiksi. Irlanninmuratti on euroopanmuratin tavoin ainavihanta puuvartinen kiipeilevä köynnöskasvi, mutta eroaa jonkin verran lehtituntomerkeissä. Sen lehtilavat ovat paksut ja leveät. Lehtiruoti on kaksi kertaa lehtilavan pituinen. Irlanninmuratti esiintyy alkuperäisenä Britteinsaarilla, Alankomaissa, Belgiassa, Ranskassa, Espanjassa ja Portugalissa. Se on myös koristekasvina viljelty ja viljelykarkulainen muualla.Plants of the World Online 2021: Hedera hibernica Poit. Viitattu 7.11.2021. == Lähteet == Luokka:Muratit
Habibullo Abdusamatov

Habibullo Ismailovitš Abdusamatov (; s. 27. lokakuuta 1940 Samarkand Uzbekistanin SNL) on venäläinen uzbekkitaustainen astrofyysikko. Hän on kansainvälisen avaruusaseman venäläisen puolen Astrometria-projektin valvojahttp://www.gao.spb.ru/english/astrometr/index1_eng.html ja Venäjän tiedeakatemian Pietarissa sijaitsevan Pulkovon observatorion avaruustutkimuslaboratorion johtaja.Pulkovo Observatory: Staff Hän on todennut vuonna 2007 uskovansa että ilmaston lämpeneminen johtuu ensisijaisesti luonnollisista prosesseista.Russian academic says CO2 not to blame for global warming ==Lähteet== Luokka:Venäläiset tähtitieteilijät Luokka:Venäläiset fyysikot Luokka:Astrofyysikot Luokka:Vuonna 1940 syntyneet Luokka:Elävät henkilöt
Yrjö Paloheimo

Yrjö Alfred Paloheimo, sukunimi aik. Brander (29. lokakuuta 1899 Helsinki – 23. maaliskuuta 1986 Santa Fe, New Mexico, Yhdysvallat) oli amerikansuomalainen kunniakonsuli ja Finlandia Foundation-säätiön presidentti. Geni.com : Yrjö Alfred PaloheimoLeonora ja Yrjö Paloheimon säätiön historiaaPaloheimon pariskunta järjesti Kalifornian-kartanossaan ylellisiä juhlia, vieraskirja pullisteli tuttuja nimiä – katso kuvat upeasta talosta, Ilta-Sanomat 30.11.2019 Yrjö Paloheimon vanhemmat olivat vuorineuvos Karl Alfred Paloheimo ja Gerdrud Helena Hernberg. Hänen veljiään olivat Arvi Paloheimo, Paavo Paloheimo, Veli Paloheimo ja vuorineuvos Olli Paloheimo. Yrjö Paloheimo valmistui agronomiksi ja hän lähti Yhdysvaltoihin 1926. Hän palasi välillä Suomeen mutta muutti vuonna 1933 lopullisesti Yhdysvaltoihin jossa hän työskenteli Suomen pääkonsulinvirastossa New Yorkissa ja oli Suomen osaston komissaarina New Yorkin maailmannäyttelyssä 1939–1940. Yrjö Paloheimo omisti Tuusulassa sijaitsevan Kallio-Kuninkalan tilan isänsä jälkeen vuodesta 1935 ja piti sitä kesäpaikkanaan. Talvisodan aikana Paloheimo organisoi Suomen avustustyötä amerikansuomalaisten keskuudessa.Virtuaali-Tuusula : Kallio- Kuninkala Toisen maailmansodan jälkeen Paloheimo toimi Help Finland- organisaation kenttäsihteerinä. Hän meni vuonna 1946 naimisiin Leonora Curtinin kanssa ja he muuttivat Pasadenaan Kaliforniaan, jossa Paloheimo toimi Suomen kunniavarakonsulina 1948–1964. Paloheimot asuivat Pasadenassa Leonoran isoäidiltään perimässä Fenyes-kartanossa ja myös Suomen varakonsulaatti toimi siellä. Vuonna 1953 perustettiin suomalaista kulttuuria Yhdysvalloissa edistämään Finlandia Foundation-säätiö, jonka presidenttinä Paloheimo toimi. Paloheimot luovuttivat sittemmin Fenyes-kartanon Pasadenan historiallisen museon käyttöön ja muuttivat New Mexicon osavaltiossa omistamalleen karjatilalle. Vuonna 1973 perustettiin Suomeen Leonora ja Yrjö Paloheimon säätiö, joka vaalii Tuusulan vanhaa kulttuuriperinnettä ja tukee Suomen ja Yhdysvaltojen välistä kulttuurityötä. Kallio-Kuninkalan rakennukset peruskorjattiin 1986–1987 ja niissä toimi sitten Sibelius-Akatemian Musiikkikeskus ja vuodesta 2013 Taideyliopiston Järvenpään toimipiste. Yrjö Paloheimo oli naimisissa Leonora Frances "Babsie" Curtinin (1904−1999) kanssa. He adoptoivat 1940-luvun lopulla neljä orpolasta Suomesta ja toivat heidät Yhdysvaltoihin. == Lähteet == == Aiheesta muualla == * Kallio-Kuninkalan sivusto * Yrjö Paloheimo : Yellowstone koskemattoman luonnon lumoissa, Suomen Kuvalehti, 11.12.1926, nro 50, s. 14, Kansalliskirjaston digitaaliset aineistot Luokka:Suomalaiset diplomaatit Luokka:Amerikansuomalaiset henkilöt Luokka:Vuonna 1899 syntyneet Luokka:Vuonna 1986 kuolleet
Dogfight

Dogfight on hävittäjälentokoneiden välinen taistelu ilmasodankäynnissä, joka tapahtuu koneiden ollessa hyvin lähellä toisiaan. Taisteluissa tarvitaan lentäjältä paljon taitolentoa. 1950-luvulla käydyn Korean sodan ja ilmataisteluohjusten tultua käyttöön syntyi ajatus että "dogfight"-taisteluita ei olisi ja ohjus suorittaisi tarvittavan liikehtimisen. Vietnamin sodassa tehtiin vähemmän pudotuksia ohjuksilla kuin tykeillä. John Boyd herätti 1960-luvulla ajatuksen äärimmäisen liikehtimiskykyisestä ilmaherruushävittäjästä. ==Lähteet== ==Aiheesta muualla== Luokka:Ilmasodankäynti Luokka:Englanninkieliset sanat ja sanonnat
Lännenkanukka

Lännenkanukka eli lännenpensaskanukka (Cornus sericea) on Pohjois-Amerikasta kotoisin oleva koristekasvina tunnettu pensas. Laji on läheistä sukua Aasiassa ja Siperiassa esiintyvälle idänkanukalle (Cornus alba). Nämä kaksi on aiemmin yhdistetty myös samaan pensaskanukan lajiin ja eri lajeina muodostavat lajiryhmän, pensaskanukkaryhmän (Cornus alba -ryhmä). Lännenkanukka kasvaa yhdestä kolmeen metriä korkeaksi ja muodostaa tiheitä kasvustoja. Sen voi erottaa idänkanukasta varmimmin marjan sisällä olevan luun (siemenen) muodon perusteella. Lännenkanukka esiintyy alkuperäisenä Yhdysvalloissa, Kanadassa, Alaskassa ja Meksikossa. Suomessa laji on koristekasvi sekä luonnossa vakinainen, kokonaan viljelyperäinen uustulokas. Se myös leviää luonnonvaraisena ja luokitellaan vieraslajiksi.Suomen Lajitietokeskus: Lännenkanukka – Cornus sericea == Lajikkeita == * keltaoksakanukka (cv. 'Flaviramea') * kääpiökanukka (cv. 'Kelsey's Dwarf') == Lähteet == == Aiheesta muualla == * Pinkka, Lajintuntemuksen oppimisympäristö: Lännenkanukka (Cornus sericea) Luokka:Kanukat
Michel Adanson

Michel Adanson (7. huhtikuuta 1727 Aix-en-Provence, Ranska – 3. elokuuta 1806 Pariisi, Ranska) oli ranskalainen kasvitieteilijä, luonnontutkija ja Senegambian tutkimusmatkailija, joka tunnetaan kasvien luokittelujärjestelmän uudistustyöstään. ==Ura== Adanson sai aluksi kirkollisen koulutuksen, mutta omistautui pian tieteellisille opinnoille ja teki 21-vuotiaana matkan Senegaliin, joka oli tuohon aikaan vielä luonnontieteilijöille terra incognita. Epäsuotuisasta ilmastosta huolimatta hän viipyi siellä viisi vuotta ja keräsi valtavia kasvi- ja eläinkokoelmia, joiden kanssa hän palasi kotimaahansa, ja teki arvokkaita meteorologisia, tähtitieteellisiä ja kielitieteellisiä tutkimuksia. Pian paluunsa jälkeen vuonna 1755, hän esitti Ranskan Itä-Intian kauppakomppanialle suunnitelman siirtokunnan perustamisesta Afrikan rannikolle. Kun englantilaiset miehittivät Senegalin vuonna 1760, he tekivät hänelle tarjouksia saada tutustua tämän suunnitelman yksityiskohtiin, joista Adanson kuitenkin kieltäytyi isänmaallisista syistä. Vuonna 1757 hän julkaisi teoksen Histoire naturelle du Sénégal. Adansonin kasvitieteelliset teokset pyrkivät uudistamaan siihen aikaan vallitsevaa luokittelujärjestelmää, ja ne muodostivat vastakohdan tuolloin vallinneelle linneläiselle luokittelujärjestelmälle. Hän julkaisi Familles des plantes -teoksen (1763), joka sisältää monia nerokkaita havaintoja kasviryhmien suhteista ja järjestyksestä, jotka vasta myöhemmin tunnustettiin laajemmin. Hän aikoi myös julkaista täydellisen luonnontieteellisen tietosanakirjan ja toivoi turhaan saavansa tälle työlle kuningas Ludvig XV:n ja Ranskan akatemian tuen. Ranskan vallankumouksen aikana hän joutui suureen ahdinkoon. Hänet kutsuttiin Ranskan instituutin jäseneksi, mutta hän sanoi, ettei hän voinut hyväksyä kutsua, koska hänellä ei ollut varaa kenkiin. Hänen säilyneistä kirjoituksistaan on myöhemmin julkaistu muun muassa Histoire de la botanique et plan des familles naturelles des plantes (1864). ==Lähteet== ==Aiheesta muualla== Luokka:Ranskalaiset kasvitieteilijät Luokka:Ranskalaiset eläintieteilijät Luokka:Ranskalaiset luonnontieteilijät Luokka:Ranskalaiset tutkimusmatkailijat Luokka:Vuonna 1727 syntyneet Luokka:Vuonna 1806 kuolleet
Grigori Neljubov

Grigori Grigorjevitš Neljubov (; 31. maaliskuuta 1934 – 18. helmikuuta 1966) oli neuvostoliittolainen kosmonautti. Hän sai potkut Neuvostoliiton avaruusohjelmasta vuonna 1963 alkoholi- ja käytösongelmien takia. Hänen olemassaolonsa ohjelmassa pidettiin salassa Neuvostoliiton glasnostin tuloon asti 1980-luvun lopulle. Hän teki itsemurhan 18. helmikuuta 1966. Luokka:Neuvostoliittolaiset avaruuslentäjät Luokka:Itsemurhan tehneet Luokka:Vuonna 1934 syntyneet Luokka:Vuonna 1966 kuolleet
Äiti Meera

Äiti Meera (s. 26. joulukuuta 1960) on Saksassa asuva intialaissyntyinen nainen, jonka seuraajat pitävät häntä avatarina. Hänen syntymänimensä on Kamala Reddy. Äiti Meera vastaanottaa tuhansia vieraita kaikista uskonnoista darshanille, jota hän johtaa täydellisessä hiljaisuudessa. Hänen darshaninsa koostuu rituaalista, jossa hän koskettaa henkilön päätä ja katsoo sitten hänen silmiinsä. ==Aiheesta muualla== Luokka:Intialaiset henkilöt Luokka:Vuonna 1960 syntyneet Luokka:Elävät henkilöt
MacOS Mojave

macOS Mojave on Applen Macintosh-tietokoneille suunniteltu käyttöjärjestelmä. Se on viidestoista merkittävä macOS-julkaisu. macOS Mojave ilmoitettiin Applen maailmanlaajuisessa kehittäjien konferenssissa 4. kesäkuuta 2018, ja se julkaistiin yleisölle 24. syyskuuta 2018. Tätä ennen käyttöjärjestelmästä oli mahdollista saada käyttöön beetaversioita. Käyttöjärjestelmän edeltäjä oli macOS High Sierra ja seuraaja macOS Catalina. Käyttöjärjestelmän viimeisin julkaisu (14.6.1) julkaistiin syyskuussa. macOS Mojaven tuki päättyi lokakuussa 2021. macOS Mojavea tukevat laitteet: * MacBook (alkuvuosi 2015 tai uudempi) * MacBook Air (puoliväli 2012 tai uudempi) * MacBook Pro (puoliväli 2012 tai uudempi) * Mac mini (loppuvuosi 2012 tai uudempi) * iMac (loppuvuosi 2012 tai uudempi) * iMac Pro (2017) * Mac Pro loppuvuosi 2013; Puoliväli 2010; Puoliväli 2012 joissa on Metal-näytönohjaimet. Luokka:MacOS Luokka:Vuoden 2018 ohjelmistot
Norjan käskynhaltija

Norjan käskynhaltija (, , ) oli Norjan hallituksen johtaja monarkin poissa ollessa maan ollessa unionissa ensin Tanskan ja sitten vuodesta 1814 alkaen Ruotsin kanssa. Virka luotiin vuonna 1556. Severin Løvenskiold oli viimeinen henkilö virassa vuosina 1841–1856. Vuodesta 1856 virka oli täyttämättä ja se lakkautettiin virallisesti vuonna 1873. Luokka:Norjan historia
Río Granden tasavalta

Rio Granden tasavalta () oli lyhytikäinen itsenäinen valtio, jonka Meksikon keskustasavaltaa vastaan ​​taistelevat kapinalliset pyrkivät perustamaan Pohjois-Meksikoon. Kapina kesti 17. tammikuusta 1840 aina 6. marraskuuta 1840 asti. Geo-Mexico: The short-lived Republic of the Río Grande ==Lähteet== == Aiheesta muualla == * Historynet: The Republic of the Rio Grande Luokka:Pohjois-Amerikan entiset valtiot Luokka:Meksikon historia Luokka:Texasin historia
Riograndensen tasavalta

Riograndensen tasavalta, jota usein kutsutaan myös Piratinin tasavallaksi ( tai República do Piratini), oli de facto itsenäinen valtio, joka oli olemassa vuosina 1836–1845. Sen itsenäisyyden tunnustivat vain Yhdistynyt kuningaskunta, Ranska ja Uruguay. Riograndensen tasavalta erosi Brasilian keisarikunnasta 11. syyskuuta 1836.11 de Setembro de 1836 - Proclamação da República Rio-Grandense Valtiolla oli suunnilleen nykyisen Rio Grande do Sulin osavaltion rajat. Sillä oli oma perustuslaki, joka hyväksyttiin vuonna 1843. Riograndensen tasavalta lakkautettiin ja liitettiin takaisin Brasiliaan 1. maaliskuuta 1845.Rebeldes farroupilhas proclamam a República Rio-Grandense == Lähteet == == Aiheesta muualla == * Kaksitoista unohdettua valtiota Luokka:Brasilian historia
Cruise for a Corpse

Cruise for a Corpse on Delphine Softwaren kehittämä ja U.S. Goldin julkaisema seikkailupeli. Peli on julkaistu vuonna Amigalle, Atari ST:lle ja DOSille. == Pelaaminen == Peli on murhamysteeri, jota on inspiroinut Agatha Christien romaanit. Pelissä Niklos Karaboudjan pitää juhlat risteilyaluksella ja joutuu murhatuksi. Risteilyllä on mukana etsivä Raoul Dusentier, joka ottaa tehtäväkseen tutkia murhaa. Pelissä on vastaavia elementtejä kuin Sierran pelissä The Colonel’s Bequest. Pelissä voi liikkua vapaasti laivalla, mutta peli jakaantuu "aikalohkoihin" jolloin aikaa kuluu tiettyjä asioita tekemällä. Jokaisessa lohkossa hahmot vaihtavat paikkaansa ja ovat mahdollisesti halukkaita puhumaan uusista aiheista. The Colonel’s Bequest oli suunniteltu helpoksi pelattavaksi seikkailupeleihin tottumattomille, mutta Cruise for a Corpse on suunnattu vastakkaisesti pelaajille, jotka haluavat tutkia asioita. Peli käyttää rotoskooppausta hahmojen grafiikkaan. == Vastaanotto == Peli on saanut Amiga Format -lehden arvostelussa arvosanaksi 90%. Peli on saanut CU Amiga -lehden arvostelussa arvosanaksi 90%. Mikrobitin Jukka Tapanimäki antoi pelin Amiga-versiolle 90 pistettä sadasta.Mikrobitti 11/1991, sivu 75Tietokonepelien vuosikirja Pelit 1991 syksy, sivu 70 == Lähteet == == Aiheesta muualla == * * Luokka:Vuoden 1991 videopelit Luokka:Amiga-pelit Luokka:Atari ST -pelit Luokka:DOS-pelit
Cervon

Cervon on kunta Ranskassa Nièvren departementissa Burgundi-Franche-Comtén alueella. Se sijaitsee noin 34 kilometriä Clamecyn kaupungista kaakkoon. Kunnan keskustassa oleva Saint-Barthélemyn kirkko on rakennettu kunnostettu nykyiseen asuunsa 1800-luvulla. Samalla paikalla on ollut kirkko jo 600-luvulta lähtien, ja kirkossa on paljon rakenteita 1100-luvulta. Kunnan alueella on useita linnoja. Keskustan itäpuolella oleva Château de Cuzy on rakennettu 1600-luvulla, ja se on ulkoasultaan yhä alkuperäinen. Château de Lantilly on rakennettu roomalaisen huvilan Villa Lentullin paikalle. Linnoitusta reunusti aikoinaan kuusi tornia ja kaksinkertainen vallihauta. satavuotisessa sodassa Nivernaisiin hyökänneiden englantilaiset- ja navarralaiset sotajoukot valloittivat linnan vuosina 1358 ja 1359. Myöhemmin vuonna 1810 linna koki suurta tuhoa, kun neljä tornia tuhoutui taisteluissa. Château de Marcilly rakennettiin Yonnejoen varrelle noin vuonna 1455. Vuonna 1638 linnan ikkunoita suurennettiin ja Grand Dauphin luovutti linnan tykit Vaubanille. Château du Pontot on myös peräisin 1400-luvulta. Se tuhottiin satavuotisessa sodassa ja jälleenrakennettiin 1400-luvun lopulla. Nykyisessä linnassa tästä on jäljellä kaksi tornia. Kunta on osa Morvanin luonnonpuistoa (Parc naturel régional du Morvan). Tiedosto:Château_de_Lantilly.jpg|Château de Lantilly Tiedosto:Château_de_Marcilly.jpg|Château de Marcilly ==Lähteet== ==Aiheesta muualla== Luokka:Nièvren kunnat
Bhutanin kansalliskokous

Bhutanin kansalliskokous () on Bhutanin parlamentin alahuone. Se koostuu 47 edustajasta, jotka valitaan vaaleilla viiden vuoden välein. Lainsäädäntötyötä tehdään tällä hetkellä yhdeksässä valiokunnassa. Alahuoneen istunnot ovat avoimia yleisölle ja medialle, mutta puhemies voi määrätä istunnon tai sen osia käytäväksi suljettujen ovien takana, mikäli käsittelyssä on esim. kansallinen turvallisuus. == Historia == Ennen vuotta 2008 Bhutanin parlamentti oli yksikamarinen Tshodgu, johon koostui 151 edustajasta. Se koostui kylien valitsemista edustajista sekä kuninkaan ja luostareiden nimittämistä jäsenistä. Vuonna 1998 sille annettiin valta poistaa kuningas valtaistuimelta luottamusäänestyksellä, mikäli se saa ⅔ enemmistön taakseen. Kun maan nykyinen perustuslaki astui voimaan vuonna 2008, Bhutanista tuli perustuslaillinen monarkia ja parlamentista tuli kaksikamarinen. Alahuonetta käsittelee perustuslain 12. kappale. Ensimmäiset alahuoneen vaalit pidettiin maaliskuussa 2008. Ylähuoneen vaalit käytiin kolme kuukautta aikaisemmin. Demokraattista prosessia ja äänestystä harjoiteltiin tätäkin aikaisemmin varjovaaleilla. == Edustajat == Perustuslain mukaan alahuoneessa saa olla enimmillään 55. Kaikkia maakuntia edustaa vähintään kaksi, enintään seitsemän edustajaa. Tarkka määrä riippuu maakunnan asukasluvusta. Edustajien pitää olla 25–65 -vuotiaita. Alahuoneen edustajat käyttävät sinistä kabneyta ja ne, jotka toimivat ministerinä, käyttävät oranssia. Kabney on silkkinen huivi, jonka väri ilmaisee kantajan sosiaalisen aseman. Kabneyn käyttö on pakollista valtion virassa toimiville henkilöille. Naisille ei ole kiintiöityjä paikkoja. Toisin kuin ylähuoneessa, alahuoneen edustajat voivat edustaa poliittisia puolueita. == Viimeisimmät vaalit == Vaaleissa äänioikeus on kaikilla rekisteröityneillä kansalaisilla, jotka ovat vähintään 18-vuotiaita. Viime vaalien ensimmäisellä kierroksella, joka toimitettiin 30. marraskuuta 2023, Kansan demokraattinen puolue ja Tendrel-puolue saivat eniten ääniä ja siten pääsivät toiselle kierrokselle, joka toimitettiin 9. tammikuuta seuraavana vuonna. Kumpikaan puolue ei ollut parlamentissa edellisellä vaalikaudella. Kansan demokraattinen puolue sai 30 paikkaa ja Tendrel-puolue 17 paikkaa. Nykyisenä puhemiehenä toimii Lungten Dorji, joka valittiin virkaansa 24. tammikuuta 2024. == Lähteet == Luokka:Alahuoneet kansalliskokous
Hyötyajoneuvo

Hyötyajoneuvo on moottoriajoneuvo, jota käytetään yksinomaan tai pääasiassa tavaroiden kuljettamiseen. Kevyen hyötyajoneuvon kokonaismassa saa olla enintään 3 500 kilogrammaa, joten sellaiseksi luokitellaan paketti- ja lava- autot. Raskaita hyötyajoneuvoja ovat yli 3 500 kilogrammaa painavat tavara- ajoneuvot, kuten kuorma-autot. == Lähteet == Luokka:Ajoneuvot
Booksmart

Booksmart on vuonna 2019 ensi-iltansa saanut yhdysvaltalainen komediaelokuva. Sen on ohjannut Olivia Wilde, ja pääosia esittävät Kaitlyn Dever ja Beanie Feldstein. Elokuva sai ensi-iltansa Yhdysvalloissa 24. toukokuuta 2019 ja Suomessa 7. kesäkuuta 2019. Elokuva kertoo ystävyksistä Amystä ja Mollysta, tunnollisista opiskelijoista, jotka vasta valmistujaispäivänään päättävät osallistua kotibileisiin. == Rooleissa == == Lähteet == == Aiheesta muualla == * Luokka:Vuoden 2019 yhdysvaltalaiset elokuvat Luokka:Yhdysvaltalaiset komediaelokuvat Luokka:Elokuvat ystävyydestä Luokka:Elokuvat koulusta ja koulutuksesta
Tauno Vahter

Tauno Vahter (s. 18. helmikuuta 1978 Tallinna) on virolainen kustantaja, kirjailija ja kääntäjä. Kirjoittanut kulttuurikritiikkiä ja proosaa, virontanut suomen kirjallisuutta, mm Sofi Oksasen ja Arto Paasilinnan teoksia, Urho Kekkosen elämäkerran. == Teoksia == * 2020 novellikokoelma "Pikaajaline kokkusaamine" ("Pitkäaikainen tapaaminen"). * 2021 romaani "Madis Jeffersoni 11 põgenemist" ("Madis Jeffersonin 11 pakoa"). Tositapahdumiin perustuva romaani miehestä, joka yritti koko elämän paeta Neuvostoliitosta. == Palkinnot == * 2017 Vuoden kirjaystävä * 2020 Betti Alverin debyyttipalkinnon ehdokas * 2021 August Gailitin novellipalkinnon ehdokas * 2021 Friedebert Tuglaksen novellipalkinto Luokka:Elävät henkilöt Luokka:Vuonna 1978 syntyneet Luokka:Virolaiset kirjailijat Luokka:Virolaiset kielenkääntäjät
Herman Wildenvey

Herman Wildenvey, oikea nimi Herman Portaas, (20. heinäkuuta 1885 Eiker, Norja – 27. syyskuuta 1959 Stavern, Norja) oli norjalainen runoilija. Hän oleskeli vuodesta 1904 Yhdysvalloissa, opiskeli Minneapolisin yliopistossa teologiaa ja suoritti BA-tutkinnon. Wildenveyn nuoruudenrunot olivat raikkaita, ja runoista tuli klassikoita. Esikoiskokoelma Nyinger ilmestyi 1907. Myöhemmin runot saivat tummia sävyjä. Hän julkaisi myös omaelämäkerrallisen teoksen En lykkelig tid (1940) ja käänsi norjaksi muun muassa Heinrich Heinen Laulujen kirjan. Wildenveyn puoliso oli kirjailija Gisken Wildenvey. ==Suomennettuja runoja== * Ferdinand Smedin laulu (Ferdinand Smeds vise), suom. Aale Tynni, teoksissa: ** Tuhat laulujen vuotta: valikoima länsimaista lyriikkaa, toim. Aale Tynni, Helsinki: WSOY 1957, 1974 ISBN 951-0-06216-2, WSOY 2004 ISBN 951-0-29121-8 (sis. myös alkutekstin)Herman Wildenvey, Lahden kaupunginkirjaston runotietokanta. Päivitetty 28.10.2021, viitattu 8.11.2021 ** Tulin onneni yrttitarhaan, toim. Salme Saure ja Kaari Utrio. Helsinki: Otava 1988 ISBN 951-1-10127-7 ==Lähteet== ==Aiheesta muualla== * Eino Palola : Wildenvey kertoo nuoruudestaan. Vingeheten og Verden - Den nye Rytmen, Helsingin Sanomat, 27.05.1939, nro 140, s. 4, Kansalliskirjaston digitaaliset aineistot Luokka:Norjalaiset runoilijat Luokka:Vuonna 1885 syntyneet Luokka:Vuonna 1959 kuolleet
Circles

Circles on yhdysvaltalaisen rap-artistin Post Malonen kappale, joka julkaistiin 30. elokuuta 2019 kolmantena singlenä tämän kolmannelta studioalbumilta Hollywood’s Bleeding. Se on yksi Post Malonen suosituimmista kappaleista. Vuoden 2021 huhtikuuhun mennessä kappaletta oli toistettu suoratoistopalvelu Spotifyn kautta 1,2 miljardia kertaa. Musiikkivideo kappaleelle julkaistiin 3. syyskuuta 2019. Sen ohjasi Colin Tilley. Videolla Post Malone näyttelee ritaria sodan runtelemassa ympäristössä. Sillä esiintyy myös suuton nainen, jolla on taikavoimia. Kappale nousi yhdysvaltalaisella Billboard Hot 100 -singlelistalla ensimmäiselle sijalle ja oli listaykkösenä yhteensä kolme viikkoa. Lokakuussa 2020 se oli yksi 15 kappaleesta, jotka olivat olleet listalla yhteensä vähintään 60 viikkoa. ”Circles” on myös kauiten listan kymmenen parhaan joukossa pysynyt kappale. Vuoden 2020 elokuuhun mennessä single oli myynyt nelinkertaista platinaa Yhdysvalloissa. == Lähteet == == Aiheesta muualla == * Luokka:Vuoden 2019 kappaleet Luokka:Yhdysvaltalaiset musiikkikappaleet Luokka:Billboard Hot 100 -listan ykköset
Tähkiönyyläheinä

Tähkiönyyläheinä (Gastridium phleoides) on heinäkasvien (Poaceae) heimoon, nyyläheinien (Gastridium) sukuun kuuluva yksivuotinen kasvilaji. Se muistuttaa jonkin verran nurmitähkiötä eli timoteita (Phleum pratense). Tähkiönyyläheinä voi kasvaa 7–70 cm korkeaksi. Sen lehtilavat ovat karkeapintaiset, 0,8–20 cm pitkät ja 0,04–0,6 cm leveät. Lehtien kielekkeet ovat kalvoimaiset ja 1–7 mm pitkät. Kukinto on tähkämäinen ja 1–18 cm pitkä. Tähkylät ovat yksikukkaisia ja 3–7,5 mm pitkiä. Kaleet ovat yksisuonisia, köliselkäisiä ja odattomia. Ulkokale on 3–7 mm pitkä ja sisäkale 3–5,5 mm pitkä. Ulkohelpeessä voi olla 5–6 mm pitkä vihne. Tähkiönyyläheinä on kotoisin Välimeren ympäristöstä, mutta sitä tavataan satunnaisena tulokkaana myös Pohjois-Amerikassa. == Lähteet == * Go Botany: Gastridium phleoides (nit grass) == Aiheesta muualla == * Laji.fi: Gastridium phleoides * Kassu – Kasvien suomenkieliset nimet: Tähkiönyyläheinä (Gastridium phleoides) * Integrated Taxonomic Information System (ITIS): Gastridium phleoides * Global Biodiversity Information Facility (GBIF): Gastridium phleoides * Centre for Agriculture and Biosciences International (CABI): Gastridium phleoides (nit grass) * Califlora: Gastridium phleoides Luokka:Nyyläheinät
Käätyimarrekasvit

Käätyimarrekasvit (Lindsaeaceae) on Polypodiales-lahkoon kuuluva saniaisheimo. Heimoon kuuluu kuudesta yhdeksään sukua ja noin 200 lajia. Lindsaea-sukuun kuuluu noin 90 lajia. Käätyimarrekasvit ovat maalla kasvavia tai joskus harvoin kiipeileviä tai epifyyttisiä saniaisia. Heimo on pantrooppinen. == Sukuja == * Lindsaea * Odontoloma * Odontosoria – kiilaimarteet * Ormoloma * Osmolindsaea * Sphenomeris * Stenoloma * Tapeinidium * Xyropteris == Lähteet == == Aiheesta muualla == * Laji.fi: Käätyimarrekasvit (Lindsaeaceae) Luokka:Polypodiales Luokka:Kasviheimot
Nitrosoyhdisteet

Nitrosoyhdisteet ovat orgaanisia yhdisteitä, joille tunnusomainen funktionaalinen ryhmä on R-N=O, missä R on orgaaninen ryhmä. Nitrosoyhdisteitä käytetään orgaanisen kemian synteeseissä. ==Ominaisuudet ja valmistus== Nitrosoyhdisteistä stabiileja ovat aromaattiset nitrosoyhdisteet ja tertiääriset alifaattiset yhdisteet. Primääriset tai sekundääriset alifaattiset yhdisteet toisiintuvat helposti oksiimeiksi. Nitrosoyhdisteille on tyypillistä atsodioksidimeerien muodostuminen ja monomeerejä: on useimmiten vain liuoksissa. Monomeereinä nitrosoyhdisteet ovat väriltään sinisiä tai vihreitä, kun taas dimeerit ovat keltaisia. Yhdisteiden nitrosoryhmä on elektrofiilinen ja reagoi karbonyyliyhdisteiden tavoin. Esimerkiksi enolaattien kanssa muodostuu oksiimeja tai hydroksyyliamiineja. Amiinit reagoivat muodostaen atsoyhdisteitä. Nitrosoryhmä voidaan pelkistää amiiniksi. Nitrosoyhdisteiden valmistukseen on useita tapoja. Niitä ovat muun muassa nitroyhdisteiden pelkistys vedyllä, tinalla tai sinkillä, fenolien tai aromaattisten amiinien reaktio typpihapokkeen kanssa (elektrofiilinen aromaattinen substituutio) tai primääristen amiinien tai hydroksyyliamiinien hapettaminen. ==Lähteet== Luokka:Orgaaniset typpiyhdisteet
Tšuvanin kieli

Tšuvanin kieli (joskus myös tšuvantsin kieli) on jukagiirisiin kieliin kuuluva etnisten tšuvantsien puhuma kuollut kieli, jota puhuttiin Tšukotkassa, Anadyrin alajuoksulla. Se muodostaa murrejatkumon kahden vielä elävän jukagiirikielen kanssa.Tailleur O. G., Le dialecte tchouvane du youkaghir, "Ural-Altaische Jahrbücher", Wiesbaden, 1962, Bd 34. Sen uskotaan kuolleen sukupuuttoon viimeistään 1700-luvulla. I. Benzigin vuonna 1781 tallentamat 22 lausetta ja Fjodor Matjuškinin kirjaamat 210 sanaa ovat säilyneet nykypäivään asti.Matyushkin FF, Collection of the words of the Chuvansky and Omok languages, in: Vrangel F.P., Journey through the northern shores of Siberia and along the Arctic Ocean, accomplished in 1820-1824, Part 2, Additions, St. Petersburg, 1841 ; == Lähteet == == Kirjallisuutta == Luokka:Jukagiiriset kielet
Klaus Sormanto

Klaus Olavi Sormanto, vuoteen 1936 Stråhlman (9. maaliskuuta 1919 Turku – 17. lokakuuta 2000 Espoo) oli suomalainen insinööri ja yritysjohtaja, joka sai teollisuusneuvoksen arvonimen. Sormannon vanhemmat olivat vankilanjohtaja Suomi Eugen Stråhlman ja kansakoulunopettaja Tyyni Sofia Jokinen ja puoliso vuodesta 1946 Eeva-Liisa Turunen. Sormanto tuli ylioppilaaksi Lappeenrannassa 1938 ja valmistui diplomi-insinööriksi Teknillisestä korkeakoulusta 1946. Hän oli valmistumisensa jälkeen koko työuransa Enso-Gutzeitin palveluksessa, lukuun ottamatta noin vuoden mittaista työtä Sotevan palveluksessa 1948–1949. Enso-Gutzeitin Kotkan tehtaiden työntutkimuspäällikkönä aloittanut Sormanto siirtyi Imatralle Kaukopään tehtaiden suunnitteluinsinööriksi vuonna 1949. Vuonna 1952 Sormannosta tuli Kaukopään tehtaiden osastoinsinööri, 1959 teknillinen johtaja ja 1962 Imatran Kaukopään ja Tainionkosken tehtaiden paikallisjohtaja. Enso-Gutzeitin johtokunnan jäseneksi 1964 tultuaan Sormanto siirtyi Helsinkiin, johtokunnan varapuheenjohtaja ja yhtiön varatoimitusjohtaja hänestä tuli 1972. Sormanto oli myös useiden Enso- Gutzeitin tytäryhtiöiden ja sitä lähellä olevien yritysten johtokuntien jäsen tai puheenjohtaja ja hänellä oli alansa asiantuntija- ja luottamustehtäviä. Eläkkeelle Sormanto jäi 1984, teollisuusneuvoksen arvonimen hän oli saanut 1977. Sotilasarvoltaan hän oli reservin yliluutnantti.Kuka kukin on 1978, s. 928. Viitattu 8.11.2021. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuonna 1919 syntyneet Luokka:Vuonna 2000 kuolleet
Merry Blah Blah Blah

Merry Blah Blah Blah on Lordi-yhtyeen singlejulkaisu vuoden 2021 Lordiversity -boksilta, joka julkaistiin fyysisenä CD-painoksena 10. joulukuuta 2021. Singlet on numeroitu ja niiden mukana tulee Mr. Lordin signeeraama kortti. Kappaleen 24. marraskuuta 2021 julkaistu animoitu musiikkivideo kääntää kuviot päälaelleen: normaalisti ihmisten joulupöydässä olevat siat ja kalkkunat pyytävätkin joulupukilta lahjaksi ihmisiä omien ruokapöytiensä antimiksi. == Kappaleet == # Merry Blah Blah Blah (albumilta Abusement Park) # Re-Animate (albumilta Spooky Sextravaganza Spectacular) # Robots Alive! (albumilta The Masterbeast From The Moon) == Lähteet == == Aiheesta muualla == * musiikkivideo == Aiheesta muualla == * Merry Blah Blah Blah Discogsissa. * Luokka:Lordin kappaleet Luokka:Vuoden 2021 kappaleet Luokka:Suomalaiset joululaulut
John Wesley Powell

John Wesley Powell (24. maaliskuuta 1834 Mount Morris, New York, Yhdysvallat – 23. syyskuuta 1902 Haven, Maine, Yhdysvallat) oli yhdysvaltalainen geologi ja etnologi, joka tunnetaan Green- ja Coloradojokien ja Grand Canyonin tutkimusmatkoistaan. ==Elämä== Powellin vanhemmat olivat englantilaissyntyisiä, mutta he olivat muuttaneet Amerikkaan vuonna 1830. Hän suoritti opintoja Illinoisin ja Oberlinin collegeissa. Sisällissodan puhjettua hän liittyi unionin armeijaan sotamiehenä, ja Shilohin taistelussa hän menetti oikean kätensä. Hän jatkoi kuitenkin aktiivipalvelusta ja toimi divisioonan tykistöpäällikkönä majurin arvossa. Vuonna 1865 hänet nimitettiin geologian professoriksi ja museon kuraattoriksi Illinoisin Wesleyan-yliopistoon Bloomingtoniin ja sen jälkeen Normal Universityyn. pienoiskuva|Powellin vuoden 1869 Grand Canyonin tutkimusretken muistoksi julkaista postimerkki, 1969 Vuonna 1867 hän aloitti tutkimusmatkojen sarjan Kalliovuorille sekä Green- ja Coloradojoen kanjoneihin, joiden aikana hän teki kolmen kuukauden mittaisen uskaliaan venematkan aiemmin tutkimattoman Grand Canyonin läpi vuonna 1869. Näillä matkoilla hän keräsi paljon arvokasta tietoa alueen geologiasta. Hän myös tutki paikallisia intiaaneja ja heidän kieliään. Hänen työnsä johti siihen, että Yhdysvaltain hallitus perusti Kalliovuorten alueen maantieteellisen ja geologisen tutkimushankkeen, jonka parissa hän työskenteli vuosina 1870-1879. Vuonna 1881 Powell nimitettiin Yhdysvaltain geologian tutkimuskeskuksen johtajaksi, ja hän hoiti tätä tehtävää vuoteen 1894 asti. Hänen tärkeimpiä julkaisujaan olivat Exploration of the Colorado River of the West and its Tributaries (1875), Report on the Geology of the Eastern Portion of the Uinta Mountains (1876), Report on the Lands of the Arid Region of the United States (1879), Introduction to the Study of Indian Languages (1880), Canyons of the Colorado (1895), Truth and Error (1898). ==Lähteet== ==Aiheesta muualla== Luokka:Yhdysvaltalaiset geologit Luokka:Yhdysvaltalaiset antropologit Luokka:Yhdysvaltalaiset sotilaat Luokka:Yhdysvaltalaiset tutkimusmatkailijat Luokka:Yhdysvaltalaiset professorit Luokka:Vuonna 1834 syntyneet Luokka:Vuonna 1902 kuolleet
Benjamin Péret

Benjamin Péret (4. heinäkuuta 1899 Rezé, Loire-Atlantique, Ranska – 17. syyskuuta 1959 Pariisi, RanskaPéret, Benjamin, Bibliothèque nationale de France, päivitetty 29.12.2016, viitattu 8.11.2021 ) oli ranskalainen runoilija, joka liitetään surrealismiin ja André Bretoniin.Kirjallisuudentutkimus: surrealismi, Tieteen termipankki, viitattu 8.11.2021 Hänen tuotantonsa oli varsin laaja, 30 teosta runoja, esseitä ja proosaa. Hän oli dadaisti ennen kuin liittyi surrealisteihin. Hän oli surrealismin alkuvaiheen lehden La Révolution surréaliste toimittajia.Hannah Freed-Thall, Péret, Benjamin, Routledge 15.10.2018, viitattu 8.11.2021 . Péret käytti heti alun pitäen hyväkseen automaattikirjoituksen metodia, jonka Breton vähän myöhemmin Surrealismin manifestissa liitti liikkeen ytimeen. Automaattikirjoitus oli Péret'lle kuin luontaista, ja teksti oli pientä tiivistä käsialaa, ilman yliviivauksia. Muiden keskeisten surrealistien mukana Péret hylkäsi provokatorisen dadan. Hän oli Bretonin rinnalla "ladaten hänet kuin sähköpariston ja muutenkin inspiroiden, innostustaan lietsoen" (Robert Benayoun).Merkintöjä Benjamin Péret'n elämästä. Kellarin kätköistä, s. 138–139 ==Péret-seura== Péret'n muistoa kunnioittamaan on 1963 perustettu seura L'Association des amis de Benjamin Péret, joka on julkaissut Péret'n kootut teokset Oeuvres complètes. Yhdistyksen puheenjohtajina ovat toimineet sen perustamisesta alkaen:Présentation de l'Association des amis de Benjamin Péret viitattu 9.11.2021 * Robert Lebel 1963–1984 * Jean-Louis Bédouin 1984–1996 * Claude Courtot 1996–2008 * Gérard Roche vuodesta 2008 Yhdistys julkaisi vuosina 1995–2012 lehteä Trois cerises et une sardine, ja vuodesta 2012 lähtien se on julkaissut kerran vuodessa julkaisun Cahiers Benjamin Péret. ==Suomennetut teokset== * Kellarin kätköistä, Valitut runot, koonnut ja suomentanut Janne Salo. Palladium-kirjat 2021 ISBN 978-952-7256-31-2 ===Suomennettuja runoja=== ;LähdeBenjamin Péret, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 8.11.2021 * Hautakirjoitus sodassa kuolleiden muistomerkissä, suom. Kari Uuttu. Julkaisussa: Kirjo: kirjallisuus- ja kulttuurilehti 2002; nro 4 * Hautakirjoitus sodassa kuolleiden muistomerkkiin, suom. Olli Sinivaara. Julkaisussa: Tuli & Savu: runouslehti 2004; nro 2 * Laulu kuivuuden aikaan, suom. Aki Salmela. Julkaisussa: Tuli & Savu: runouslehti 2004; nro 2 ==Lähteet== ==Aiheesta muualla== * Association des amis de Benjamin Péret. benjamin-peret.org Luokka:Ranskalaiset runoilijat Luokka:Vuonna 1899 syntyneet Luokka:Vuonna 1959 kuolleet
Auguste Villiers de l'Isle-Adam

Auguste Villiers de l'Isle-Adam (1838 Saint-Brieuc, Ranska – 1889 Pariisi, Ranska) oli ranskalainen kirjailija. Hänen tuotantonsa edustaa myöhäisromantiikkaa. Villiers de l'Isle-Adamin aatelissuku köyhtyi, ja hän muutti Pariisiin 1857. Hän tutustui muun muassa Charles Baudelaireen ja Stéphane Mallarméhen. Hän sai vaikutteita Edgar Allan Poelta ja oli kiinnostunut spiritismistä ja okkultismista. Materialistinen ajattelu oli hänelle vierasta. Näytelmässään Axel vuodelta 1890 hän tuo näitä piirteitä esiin, ja sitä on pidetty yhtenä ranskalaisen symbolismin perusteksteistä. ==Suomennettu tuotanto== * Toivokidutus (La torture par l’espérance), novelli antologiassa: Toinen "Hyvää yötä!": hetki lepoa kunnes nukutte, toim. V. Hämeen-Anttila, Hämeenlinna: Arvi A. Karisto 1935 ==Lähteet== ==Aiheesta muualla== Luokka:Ranskalaiset kirjailijat Luokka:Vuonna 1838 syntyneet Luokka:Vuonna 1889 kuolleet
Michael Fortescue

Michael David Fortescue (8. elokuuta 1946) on brittisyntyinen arktisiin ja Pohjois-Amerikan alkuperäiskieliin erikoistunut kielitieteilijä. Hän valmistui lingvistiikan eli kielitieteen tohtoriksi Edinburghin yliopistosta vuonna 1978. Fortescue tunnetaan eskimo-aleuttilaisen, tšuktšilais-kamtšatkalaisen, nivhiläisen ja wakashalaisen kantakielen rekonstruktioistaan. == Kirjallisuutta == * 1984. Some Problems Concerning the Correlation and Reconstruction of Eskimo and Aleut Mood Markers. Institut for Eskimologi, Københavns Universitet. * 1990. From the Writings of the Greenlanders: Kalaallit Atuakklaannit. University of Alaska Press. * 1991. Inuktun: An Introduction to the Language of Qaanaaq, Thule. Institut for eskimologis skriftrække, Københavns Universitet. * 1992. Editor. Layered Structure and Reference in a Functional Perspective. John Benjamins Publishing Co. * 1994. With Steven Jacobson and Lawrence Kaplan. Comparative Eskimo Dictionary with Aleut Cognates. Alaska Native Language Center. * 1998. Language Relations across Bering Strait: Reappraising the Archaeological and Linguistic Evidence. London and New York: Cassell. * 2001. Pattern and Process: A Whiteheadian Perspective on Linguistics. John Benjamins Publishing Co. * 2002. The Domain of Language. Copenhagen: Museum Tusculanum Press. * 2005. Comparative Chukotko-Kamchatkan Dictionary. Berlin: Walter de Gruyter. * 2007. Comparative Wakashan Dictionary. Munich: LINCOM Europa. * 2016. Comparative Nivkh Dictionary. Munich: LINCOM Europa. == Lähteet == * Michael David Fortescue, University of Copenhagen Luokka:Brittiläiset kielitieteilijät Luokka:Vuonna 1946 syntyneet Luokka:Elävät henkilöt
Walter Zilliacus

Walter Ulrik Zilliacus (27. helmikuuta 1863 Viipuri – 31. tammikuuta 1911 Helsinki) oli suomalainen pankkivirkailija ja toimittaja. Walter Zilliacuksen vanhemmat olivat opettaja, sanomalehtimies ja kirjanpainaja Nikolai August Zilliacus ja Katarina Sofia Söderhjelm. Hän valmistui ylioppilaaksi Helsingin ruotsalaisesta normaalilyseosta vuonna 1883 sekä opiskeli Helsingin yliopistossa ja Englannissa. Zilliacus työskenteli Helsingissä pankkivirkailijana ja Nya Pressenin kolumnistina kunnes 1890-luvun lopussa hän antautui kokonaan toimittajan uralle. Zilliacus työskenteli Tammerfors Nyheterin vastaavana toimittajana vuosina 1899–1901, Nya Pressenin ja Dagligt Allehandan toimittajana lehtien lakkauttamiseen saakka, Wiborgs Nyheterin päätoimittajana 1904–1905 ja Kurirenin vastaavana toimittajana vuonna 1909. Hänen erikoisalaansa olivat kolumnit. Nya Pressenissä Zilliacuksen nimimerkki oli Binocle. ==Lähteet== Luokka:Suomalaiset toimittajat Luokka:Vuonna 1863 syntyneet Luokka:Vuonna 1911 kuolleet
Arto Lippojoki

Arto Lippojoki (s. 16. syyskuuta 1955) on suomalainen pesäpalloilija. Lippojoki edusti koko pääsarjauransa Imatran Pallo-Veikkoja. Lippojoki saavutti urallaan neljä SM-kultaa kaudella 1977, kaudella 1978, kaudella 1986 ja kaudella 1991. Lippojoki pelasi urallaan yhden Itä-Länsi-ottelun vuonna 1978. Hän pelasi ulkokentällä siepparina. Lippojoki pelasi urallaan Pesäpallon SM-sarjassa ja Superpesiksessä yhteensä 271 runkosarjan ottelua. Näissä hän löi yhdeksän kunnaria ja 166 tavallista juoksua, toi 84 juoksua ja keräsi 662 kärkilyöntiä. Lippojoki pelasi urallaan 27 ylemmän loppusarjan ottelua. Näissä hän löi yhden kunnarin ja 13 tavallista juoksua, toi kuusi juoksua ja keräsi 80 kärkilyöntiä. Lippojoki pelasi urallaan kuusi alemman loppusarjan ottelua. https://www.pesis.fi/wp-content/uploads/2021/01/Lippojoki-Arto.xlsx == Lähteet == Luokka:Suomalaiset pesäpalloilijat Luokka:Vuonna 1955 syntyneet Luokka:Elävät henkilöt
Humlefestival

Humlefestival on vuodesta 1980 lähtien järjestetty kristillinen taide- ja musiikkitapahtuma, joka järjestetään baptistiseurakunnan leirintäalueella Munsalan Monäsissä, Hummelholmassa. Tapahtuma sai alkunsa paikallisten kristillisten rock-yhtyeiden toimesta. Vuosien aikana tapahtuma on kehittynyt laajaksi ja avoimeksi kulttuuritapahtumaksi. Tapahtuma on päihteetön ja järjestetään vapaaehtoisvoimin elokuussa. Tapahtuman järjestää Svenska Baptisternas i Finlands Ungdomsförbund. == Esiintyjät == === 2019 === Vuoden 2019 festivaali järjestettiin 2.–4. elokuuta 2019. * Esiintyjät: Aleix Gordo Hostau, Hanna Poikonen, This Is How We Fly. === 2021 === Vuoden 2021 festivaali järjestettiin 6.–8. elokuuta 2021. * Esiintyjät: Christa Friberg, Jenni Österlund, Elin Löf, Alexandra Sandbäck, Biophilia, Cajsta-Stina, No Fortunate Son, Elias Kovanko, Signs of Echo, Ellen Strömberg, Månskensbonden. === 2022 === Vuoden 2022 festivaali järjestettiin 6.–7. elokuuta 2022. * Esiintyjät: Edit Koskinen, Josefin Sirén, Susanna Sandell & IOHN, Elin Åsvik & Emilia Wik, Yanz, Early Signs, Reggatta de Blanc, Wasa Gospel. === 2023 === Vuoden 2023 festivaali järjestettiin 1. heinäkuuta 2023. == Lähteet == == Aiheesta muualla == * Tapahtuman kotisivut Luokka:Kristilliset tapahtumat Suomessa Luokka:Suomen kulttuuritapahtumat Luokka:Uudenkaarlepyyn kulttuuri Luokka:Baptismi Suomessa
ITC Willow

ITC Willow on Tony Forsterin suunnittelema arts and crafts -liikkeen ja Wienin sessessionismin tyyli-ihanteita ilmentävä kirjaintyyppi, joka perustuu arkkitehti Charles Rennie Mackintoshin tekstaukseen. Siirtokirjainten valmistaja Letraset julkaisi alun perin kirjaintyypin vuonna 1990. ITC eli International Typeface Corporation julkaisi sen sittemmin nimellä ITC Willow. == Lähteet == Luokka:Kirjaintyypit
Edg

Edg on VR:n käyttämä kaksikerroksinen matkustajavaunu. Vaunun alakerrassa ja toisella välitasolla on matkatavaroiden ja pyörien säilytystilaa. Istumapaikkoja on yläkerrassa, toisella välitasolla ja alakerran toisessa päädyssä. Alakerrassa saa kuljettaa lemmikkejä. Sarja on muutettu Ed-sarjasta. Ensimmäinen Edg-sarjatunnuksen saanut vaunu oli Edg 28012, joka otettiin koeliikenteeseen 14. toukokuuta 2021. Vaunuja tehtiin kymmenen, ja ne muutettiin huhtikuuhun 2022 mennessä. Vaunuja käytetään pääasiassa yöjunissa. Kesäkuusta 2022 lähtien niitä on käytetty myös Helsingin ja Turun välisisssä junissa. == Lähteet == == Aiheesta muualla == *Vaunut.org: kuvia Edg-vaunuista Luokka:Suomalainen rautatiekalusto
A Rainy Day in New York

A Rainy Day in New York on vuonna 2019 ensi-iltansa saanut yhdysvaltalainen romanttinen komediaelokuva. Sen on ohjannut ja käsikirjoittanut Woody Allen, ja pääosia esittävät Timothée Chalamet, Elle Fanning ja Selena Gomez. Elokuva kertoo nuoresta opiskelijasta Gatsbystä, joka viettää viikonlopun kotikaupungissaan New Yorkissa. Elokuva kuvattiin jo vuonna 2017, mutta levitysvaikeuksien vuoksi se tuli ensi-iltaan vasta kaksi vuotta myöhemmin. Suomessa elokuvaa ei ole esitetty elokuvateattereissa, vaan se on julkaistu tallenteena. == Rooleissa == == Lähteet == == Aiheesta muualla == * Luokka:Vuoden 2019 yhdysvaltalaiset elokuvat Luokka:Woody Allenin käsikirjoittamat elokuvat Luokka:Yhdysvaltalaiset romanttiset komediat Luokka:New Yorkissa tapahtuvat elokuvat
Vallankumouksellinen sotaneuvosto

Tasavallan vallankumouksellinen sotaneuvosto (, RVSR) eli vallankumouksellinen sotaneuvosto (, RVS) oli vuosina 1918–1934 Neuvosto-Venäjän ja sitemmin Neuvostoliiton asevoimien korkein kollegiaalinen komento- ja poliittinen johtoelin. Vallankumouksellinen sotaneuvosto perustettiin yleisvenäläisen toimeenpanevan keskuskomitean 2. syyskuuta 1918 päivätyllä päätöslauselmalla neuvostotasavallan muuttamisesta ”sotilasleiriksi”, ja se toimi toimeenpanevan keskuskomitean hyväksymien sääntöjen mukaisesti.Komitean päätös 30. syyskuuta 1918 Vallankumouksellisen sotaneuvoston puheenjohtajina toimivat Lev Trotski (6. syyskuuta 1918 – 26. tammikuuta 1925), Mihail Frunze (26. tammikuuta – 31. lokakuuta 1925) ja Kliment Vorošilov (6. marraskuuta 1925 – 20. kesäkuuta 1934). == Lähteet == Luokka:Neuvostoliiton asevoimat
Aleksi Lassila

Aleksi Lassila (s.5. helmikuuta 2003) on suomalainen pesäpalloilija. Lassila edustaa superpesiksessä pelaavaa Vimpelin Vetoa ja on myös sen oma kasvatti.https://www.superpesis.fi/joukkueet/miehet/vimpelin-veto/ Lassila on saavuttanut urallaan yhden SM-pronssin Vimpelin Vedossa kaudella 2021. Hän pelaa sisäpelissä vaihtajana tai kotiuttajana ja ulkopelissä etukentällä.https://www.vimpelinveto.fi/superpesis/detail/joukkue/14-henkiloet/superpesispelaajat/3213-aleksi- lassila Lassila on pelannut urallaan 38 superpesiksen runkosarjaottelua. Näissä hän on lyönyt kolme kunnaria ja 14 tavallista juoksua, tuonut 46 juoksua ja kerännyt 157 kärkilyöntiä. http://www.pesiksenmaailma.fi/index.php/pelaajakortit?pelaajaid=9940&view;=pelaajakortti Ylempiä pudotuspelejä Lassila on pelannut 9 ottelua, joissa hän on lyönyt yhden juoksu, tuonut neljä ja kerännyt 14 kärkilyöntiä. Myös Lassilan veli Eemeli pelaa Vedon joukkueessa.https://www.superpesis.fi/joukkueet/miehet/manse-pp- tampere/Lassilan toinen veli Taneli pelaa Ykköspesistä Jyväskylän Kirissä. == Saavutukset == * 1 SM-kulta: 2022 * 1 SM-hopea: 2023 * 1 SM-pronssi: 2021 * 2 Itä–Länsi-ottelua: 2022, 2024https://www.pesis.fi/wp- content/uploads/2023/01/IL-joukkueet-M-N-2024.pdf == Lähteet == Luokka:Suomalaiset pesäpalloilijat Luokka:Vimpelin Vedon pelaajat Luokka:Vuonna 2003 syntyneet Luokka:Elävät henkilöt
Chalaux

Chalaux on kunta Ranskassa Nièvren departementissa Burgundi-Franche-Comtén alueella. Se sijaitsee noin 46 kilometriä Château-Chinon (Ville):n kaupungista pohjoiseen. Toisen maailmansodan aikana Chalaux oli hetken taisteluiden keskipisteenä. Maquis Camillen sissijoukko piti päämajaansa kunnan alueella olevalla maatilalla. Maatila kohtasi raskaan saksalaishyökkäyksen 3. elokuuta 1944. He kuitenkin onnistuvat puolustautumaan hyökkäykseltä Maquis Verneuilin sissijoukon ja Special Air Servicen avustuksella. Kostoksi tästä saksalaiset murhasivat yhden Chalaux'n asukkaan ja polttivat hänen talonsa. Kunta on osa Morvanin luonnonpuistoa (Parc naturel régional du Morvan). ==Lähteet== ==Aiheesta muualla== Luokka:Nièvren kunnat
Angus Wilson

Angus Wilson (11. elokuuta 1913 Bexhill-on-Sea, Sussex, Britannia – 31. toukokuuta 1991Wilson, Angus, Kirjasampo, viitattu 8.11.2021), Sir, oli brittiläinen kirjailija. Hän asui lapsuutensa Etelä-Afrikassa. Hän oli British Museumin kirjastonhoitaja 1937–1955 ja East Anglian yliopiston historian professori 1966–1978. Wilsonin esikoisteos, novellikokoelma The Wrong Set ilmestyi 1949. Novellimainen ote näkyy myös joissakin romaaneissa. Hän on satiirikko, tekee tarkkoja havaintoja ja käyttää farssin aineksia. Hän noudattaa George Eliotin ja E. M. Forsterin realistista romaaniperinnettä. 1956 ilmestynyt ja suomennettu Epäjumala haudassa kertoo historioitsijasta, joka tekee tiliä menneisyytensä kanssa. Romaanien lisäksi hän on kirjoittanut tutkimuksia kirjailijoista, esseitä ja omaelämäkerran Wild Garden (1963). ==Suomennetut teokset== * Epäjumala haudassa (Anglo-Saxon attitudes, 1956), suom. Mikko Kilpi, WSOY 1957 * Reaalipolitiikkaa. Novelli, suom. Panu Pekkanen, teoksessa: Maailmankirjallisuuden mestarinovelleja 2, toim. Aulis Ojajärvi. WSOY 1969 ==Lähteet== Luokka:Brittiläiset kirjailijat Luokka:Vuonna 1913 syntyneet Luokka:Vuonna 1991 kuolleet
Badrinath Ki Dulhania

Badrinath Ki Dulhania (; suomeksi ”Badrinathin morsian”) on vuonna 2017 ensi- iltansa saanut intialainen hindinkielinen romanttinen komediaelokuva, jonka on ohjannut Shashank Khaitan ja tuottanut Hiroo Yash Johar, Karan Johar ja Apoorva Mehta. Se on hengellinen jatko-osa vuoden 2014 elokuvalle Humpty Sharma Ki Dulhania. Päärooleja näyttelevät Varun Dhawan ja Alia Bhatt. Elokuva seuraa tarinaa Intian maaseudulta kotoisin olevasta itsenäisestä lentoemännästä, joka kieltäytyy mukautumasta sovinistisen sulhasensa patriarkaalisiin odotuksiin. == Näyttelijät == == Soundtrack == == Vastaanotto == Box Office India julisti Badrinath Ki Dulhanian yli 1,9 miljardin rupian tuotollaan ”superhitiksi”. == Lähteet == == Aiheesta muualla == * * Luokka:Vuoden 2017 intialaiset elokuvat Luokka:Intialaiset romanttiset komediat Luokka:Hindinkieliset elokuvat
François Blank

François Blank (30. joulukuuta 1930 Neuchâtel – 3. marraskuuta 2021 Le Landeron)Le légendaire Francis Blank est décédé oli sveitsiläinen jääkiekkoilija, joka kilpaili Sveitsin maajoukkueessa vuoden 1952 talviolympialaisissa. ==Lähteet== Luokka:Sveitsiläiset jääkiekkoilijat Luokka:Vuonna 1930 syntyneet Luokka:Vuonna 2021 kuolleet
Maria Wine

Maria Wine (1912 Kööpenhamina, Tanska – 2003Wine, Maria, Kirjasampo, viitattu 9.11.2021) oli tanskalaissyntyinen ruotsalainen kirjailija. Hän kirjoitti ruotsiksi. Hänen puolisonsa oli vuodesta 1936 kriitikko Artur Lundkvist. Wine on tunnettu erityisesti lyyrikkona, ja hän käsittelee runoissaan surua, rakkautta ja arkea unenomaisessa todellisuudessa. Runot, jotka etenkin alkuaikoina heijastavat henkilökohtaisia tuntoja, ovat vapaamittaisia ja musikaalisia. Esikoiskokoelma Vinden ur mörkret ilmestyi 1943. Hän kirjoitti myös pienimuotoista proosaa. ==Palkinnot ja tunnustukset== * Nils Ferlin- priset: 1985 ==Suomennettuja runoja== Julkaisussa: Taite: runouslehti, 2000, nro 2, suom. Jukka AirioMaria Wine, Luettelo suomennetuista runoista. Lahden kaupunginkirjaston runotietokanta. Päivitetty 28.10.2021, viitattu 9.11.2021 * Joskus olen niin lähelläsi, Runo on kokoelmasta Kärleken: den ljusa, den mörka – dikter i urval, 1985. * Pieni lintu (En liten fågel), Runo on kokoelmasta Utan längtan, 1977. * Rakas, älä puhu minulle (Älskade tala inte till mig), Runo on kokoelmasta Kärleken: den ljusa, den mörka – dikter i urval, 1985. * Rakastamaton, Runo on kokoelmasta Kärleken: den ljusa, den mörka – dikter i urval, 1985. * Siili (Igelkotten), Runo on kokoelmasta Djurkrets, 1971. * Susi (Vargen), Runo on kokoelmasta Djurkrets, 1971. * Taskurapu, Runo on kokoelmasta Djurkrets, 1971. Muita: * Rakkaus mutta ei se joka juoksee hehkuvin jaloin (Kärlek men inte den som springer på glödande fötter), suom. mahdollisesti Irmeli Helin. Teoksessa: Iloksi toisillemme, suom. Irmeli Helin, Helsinki: Kirjapaja 1985 ISBN 951-621-581-5 * Joutsen (Svanen), suom. Lasse Heikkilä. Teoksessa: Lasse Heikkilä, Miekkalintu: teemoja, Helsinki: Otava 1949 ==Lähteet== ==Aiheesta muualla== Luokka:Ruotsalaiset kirjailijat Luokka:Vuonna 1912 syntyneet Luokka:Vuonna 2003 kuolleet